Na temelju Statuta Općine Kloštar Ivanić (Glasnik Zagrebačke županije br. 13/21) i toč. III. Zaključka općinskog načelnika Općine Kloštar Ivanić od 15.01.2025. godine, KLASA: 320-01/25-01/001, URBROJ: 238-14-02-24-1, raspisuje se

N A T J E Č A J

za odabir distributera poljoprivrednog repromaterijala

za proljetnu sjetvu u 2025. g.

1. Raspisuje se javni natječaj za odabir distributera za plasiranje novčanih sredstava u svrhu kreditiranja obiteljskih gospodarstava s područja Općine Kloštar Ivanić, za proljetnu sjetvu u 2025. godini, slijedećih kultura:

* kukuruz, ječam, zob, soja i DTS.

2. Kreditiranje će se vršiti plasiranjem novčanih sredstava kreditora korisnicima kredita– distributerima poljoprivrednog repromaterijala, a distributeri se obvezuju plasiranim sredstvima kreditirati obiteljska poljoprivredna gospodarstva za nabavu repromaterijala (sjemenski materijal, umjetno gnojivo, zaštitna sredstva).

3. Iznos kredita: 80.000,00 EUR.

4. Korištenje kredita: jednokratnom uplatom na žiro- račun korisnika kredita, na temelju upisa zainteresiranih OPG i naknadnu kontrolu namjenskog korištenja sredstava.

5.Visina kredita po korisniku – OPG je do 3.000,00 EUR.

6. Rok vraćanja sredstava kreditoru: 15.12.2025. s eskontnom kamatnom stopom HNB na dan dospijeća.

7. Natjecati se mogu dobavljači- fizičke i pravne osobe registrirane za obavljanje predmetne djelatnosti.

8. Obvezni sadržaj ponude:

* naziv, adresa, žiro- račun i OIB ponuditelja
* izvod iz sudskog/obrtnog registra ne stariji od 30 dana od dana objave natječaja (original ili ovjerena kopija)
* originalni ponudbeni troškovnik s iskazanim jediničnim maloprodajnim cijenama

(obrazac)

* podaci o solventnosti ne stariji od 30 dana od dana objave natječaja
* uvjerenje PU o podmirenim porezima i doprinosima za mjesec koji prethodi objavi natječaja
* potvrda Jedinstvenog upravnog odjela o podmirenim svim obvezama prema Općini Kloštar Ivanić (ako ponuditelj ima sjedište na području Općine Kloštar Ivanić)
* izjava o roku valjanosti maloprodajnih cijena (obrazac)
* izjava o obvezi davanja instrumenata osiguranja povrata kredita po izvršenom odabiru,

a prije zaključenja ugovora o kreditu (obrazac),

* izjava o prihvaćanju obveze izvješćivanja o plasiranim sredstvima specificiranim po

korisnicima – OPG-ima (obrazac)

- popis zainteresiranih poljoprivrednih proizvođača za kreditiranje proljetne sjetve u

2025. godini

1. **Rok za dostavu ponuda: 24.01.2025.g., do 08:30 sati**, u zatvorenoj omotnici i s naznakom «Ne otvarati- ponuda za repromaterijal», na adresu: Općina Kloštar Ivanić, Školska 22., 10312 Kloštar Ivanić.
2. **Otvaranje ponuda** je javno i biti će **24**.**01.2025. u 08:30 sati** u Općini Kloštar Ivanić, Školska 22., 10312 Kloštar Ivanić, I. kat, vijećnica, a ponude će otvoriti Fond za poljoprivredu Općine Kloštar Ivanić.
3. Informacije se mogu dobiti radnim danom od 7,30 – 14,00 sati i na tel. 01/2823-104.

KLASA: 320-01/25-01/001

URBROJ: 238-14-02-24-2

Kloštar Ivanić, 15.01.2025.

Općina Kloštar Ivanić